**Erasmus+ KA1 mobilitási projektek – 2023/2024-es tanév**

**Egyéni beszámoló - munkatársak**

A résztvevő adatai

|  |  |
| --- | --- |
| Név | Gavrán László |
| Beosztás, oktatott tantárgyak (ha releváns) | oktató |
| Intézmény | Szegedi SZC Krúdy Gyula Szakképző Iskola |

A projekt adatai:

|  |  |
| --- | --- |
| Hivatkozási szám (projektkód): | 2023-1-HU01-KA121-VET-000130981 |

A mobilitás adatai

|  |  |
| --- | --- |
| Mobilitás típusa | * kurzus |
| Továbbképzés címe  (amennyiben releváns) | Fluency and English Language Development |
| Fogadó intézmény neve | Executive Training Institute, Malta  ESE Building, Paceville Avenue, St Julians, STJ 3103, Malta |
| Fogadó intézmény típusa | * oktatási intézmény * továbbképző intézmény |
| Fogadó ország | Málta |
| Munkanyelv | angol |
| Mobilitás időtartama | 2024.07.22 -tól 2024.07.26 -ig  5 nap (munkanapok száma)  2 nap (utazási napok száma) |

A résztvevő feladatai a mobilitás előtt

**Kérjük, röviden mutassa be, hogyan készült fel a mobilitásra.**

|  |
| --- |
| Az Erasmus+ projektkoordinátornak jeleztem részvételi szándékomat, majd megterveztük az utazás részleteit, időpontját. Felvettük a kapcsolatot a nyelviskola munkatársaival. A pályázat támogatásától a kiutazásig a levelezés és a kapcsolattartás folyamatosan zajlott a fogadóintézmény koordinátorával.  Online útibeszámolók segítségével ismerkedtem Málta történelmével és kulturális hagyományaival. Megvettem a Wizz Air légitársaságnál a retúr repülőjegyemet. Foglaltam szállást a Booking.com oldalán a kint tartózkodásom idejére.  A Duolingo, az OLS és internetes források segítségével felfrissítettem nyelvi ismereteimet. A megadott online nyelvi tesztet kitöltve B1 szintet értem el.  Az adott továbbképzésen a tantestületből a turnusban egyedül vettem részt, ezért informálódtam kollegáimtól, akik már addigra már hazaérkeztek Máltáról. |

Tanulási eredmények

**Az elvárt tanulási eredmények meghatározása a mobilitás tervezési szakaszában (pályázat)**

|  |
| --- |
| Az angol nyelvet középiskolában kezdtem el tanulni, de nem használtam napi szinten. Külföldi kirándulások alkalmával volt lehetőségem a beszédet gyakorolni. A továbbképzés során új, szélesebb körű ismereteket sajátítok el angol nyelven, közben megismerem az angol nyelvi oktatás stratégiáját. A jó gyakorlatokat beépítem iskolánkban a tanulóink mentorálására felhasználva. Alapvető interperszonális kommunikációs készségek erősítése a társadalom különböző szegmenséből érkező részvevőkkel folytatott kommunikáció során a program keretein belül, amely folyékonyabb angol nyelvű beszédet biztosít. Intézményünkben sok külföldi diák és oktató megfordul, szeretnék velük kommunikálni, ezzel is hozzájárulni az iskola nemzetköziesedési törekvéseihez. Megismerkedni más európai kollégákkal a kulturális sokszínűség, a nemzetközi munkakörnyezet megtapasztalása miatt. Az angol nyelvtani, szókincsbeli és kiejtés javulását szeretném elérni. Málta kulturális örökségének megtapasztalása a kétnyelvű autentikus környezetben. Önállóan boldogulni idegen nyelvi környezetben. |

**A tanulási eredmények értékelése a mobilitás után**

|  |  |
| --- | --- |
| Mit tanult, tapasztalt, sajátított el a mobilitás alatt? Miben fejlődött? | Megismertem az ETI oktatási központot és képzési filozófiáját. Az oktatónk személyre szabott tanfolyamot tervezett, amely a csoport igényeire és tanulási céljaira összpontosított. Ez az egy hetes tanfolyam ideális volt arra, hogy javítsam angol nyelvtudásomat továbbfejlesztve a beszédem folyékonyságát és kommunikációs készségeimet angolul. A pozitív megerősítés és a nyugodt, motiváló környezet nagyban hozzájárult a nyelvtanfolyam sikeres elvégzéséhez. Munkaformáink közül kiemelném a helyzetgyakorlatokat, a beszédgyakorlatokat, a helyes kiejtés, megfelelő intonáció gyakoroltatását, az online felületek és tartalmak megismerését és beépítését a napi feladatokba, mikrocsoportos formában.  Magabiztosabban és hatékonyabban fejeztem ki magamat angolul a hét második felétől, az átmeneti időszak után. Az angol nyelvtudásomat a nyelvtan, a szókincs és a kiejtés terén is sikerült fejlesztenem, így pontosabban vagy mondanivalómat körülírva beszéltem angolul.  Multikulturális környezetben (olasz, litván csoporttársakkal), máltai oktatóval a háttérben megtapasztaltam, milyen más kultúrából érkező, eltérő foglalkozású társakkal dolgozni, kapcsolatot építeni, kommunikálni. |
| Mennyire teljesültek az előzőleg meghatározott célkitűzései? | Lehetőséget biztosított az angol nyelvi kompetenciám fejlesztésére, magabiztosabban kommunikáltam környezetemmel a tanfolyam alatt és szabadidős tevékenységeim során is. Mivel egyedül vettem részt az adott továbbképzésen iskolánkból, így folyamatosan angol nyelven kellett kommunikálnom különböző élethelyzetekben. Emellett a nemzetközi kapcsolatépítést, a nemzetköziesedési stratégia egyik fő célkitűzését is lehetővé tette a továbbképzés: a csoportomban a római Istituto Istruzione Secondaria G. Sulpicio Veroli intézmény Általános és adminisztratív feladatokért felelős igazgatójával megismerkedve megbeszéltük egy, a későbbiekben lehetséges iskolai partnerkapcsolat kialakítását. |
| A tapasztalatok milyen előnyt jelentenek a hazai előmenetele/további munkája során? | Megtapasztaltam, hogy az iskolai környezetet kiváló eszközellátottság, infrastruktúra jellemzi.  Széleskörű volt a kapcsolatépítés lehetősége, mivel több nemzet különböző életkorú és foglalkozású tanfolyami résztvevőivel ismerkedtem meg. Fejlődött a szociális kompetenciám, mások elfogadása jellemez.  Az angol nyelvi továbbképzés alkalmával megismert Erasmus+ projekt szakmai tapasztalatait, jó gyakorlatait megosztom, népszerűsítem kollégáim körében.  Összességében elmondhatom, hogy az eredeti célkitűzéseim maradéktalanul megvalósultak, ilyen rövid idő alatt is sikerült érezhető fejlődést tapasztalnom. Amennyiben a jövőben lehetőségem adódik hasonló továbbképzésen részt venni, a 10 napos kurzust tartanám optimálisabbnak. |
| Milyen új ismeretekre tett szert a fogadó intézmény országának, kurzus esetén a többi résztvevő országának oktatási rendszeréről, kultúrájáról? | A megfigyelt innovatív módszereket, jó gyakorlatokat: a fenntarthatóság, az új digitális alkalmazásokat beépítem a mindennapos munkámba, a tanulási eredményeket közvetlen kollégáimnak átadom. Jó gyakorlatokat vettem át pl. a fenntarthatóság témakörében: az oktatásszervezésben a környezetvédelmi szempontok maximális figyelembevételével járnak el: papírmentes oktatást szorgalmaznak az olasz intézményekben az IKT-eszközök biztosítása által a diákok és a kollégák számára; a litván csoporttársam egy központi kórház dolgozójaként minél inkább energiahatékony megoldásokra mutatott rá: pl. elektromos gépjárműpark létrehozása, papírmentesség, a vizek minőségének megóvása.  Egyéni tanulási utakat támogató módszereket ismertem meg, melyek prioritásként kezelik az egyéni fejlesztést: differenciált, személyre szabott feladatok, illetve ezek értékelése, figyelembe véve az előzetes tudást és egyéni munkatempót.  Kedd délután az oktatás után kulturális túrán vettem részt Valettában. Csütörtökön Mdinaban, szombaton egész napos programon Gozo szigetére látogattunk. Mindhárom alkalommal angol nyelven kaptunk információkat kulturális, művészeti, történelmi, földrajzi, és biológiai szempontok alapján az idegenvezetőnktől. Pénteken délután önállóan is visszamentem Vallettába, hogy belülről is megnézhessem a Szent János-társkatedrálist, és a Casa Rocca Piccolat. |

**Hogyan alkalmazhatóak a mobilitás során megszerzett tanulási eredmények a saját munkámban, illetve a küldő intézmény gyakorlatában?**

|  |
| --- |
| Osztályomban, ahol osztályfőnök-helyettes vagyok, több diákot is érdekel az Erasmus program, ezért a saját tapasztalatom átadása a program népszerűsítésének a legautentikusabb formája.  A beiskolázással kapcsolatos, pályaorientációs rendezvényeken is terjesztem az Erasmus+ mobilitás alatt megszerzett tapasztalatokat és jó gyakorlatokat.  A továbbképzés során megismert munkamódszereket és értékelési formákat be tudom építeni a napi oktatói gyakorlatomba. |

A továbbképzés programja /az angol nyelvi kurzus munkaterve napi lebontásban

|  |
| --- |
| **Hétfő**: 1. rész: Megbeszélés, ismerkedés, a csoport ismeret szintjének felmérése, a célok beállítása - 2. rész: Beszélgetés az utazás témakörben. - 3. rész: Megismerni egymás oktatási rendszerét, ötletbörze  **Kedd**: 1. rész: A folyékony beszéd fejlesztése, társadalmi kommunikáció - 2. rész: Szimulációs beszélgetés - 3. rész: Nyelvi problémák megoldása  **Szerda**: 1. rész: Az angol kiejtés, problémás hangok, szóhangsúly - 2. rész: Beszélgetés a máltai kultúráról - 3. rész: Tevékenység alapú nyelvtan  **Csütörtök**: 1. rész: A szókincs bővítése - 2. rész: Sztereotípiák. - 3. rész: Nyelvi problémák megoldása  **Péntek**: 1. rész: A vonzatos igék használatának elsajátítása és gyakorlása - 2. rész: A nyelvtani szerkezetek használatának fejlesztése. - 3. rész: A továbbképzés értékelése, összefoglalása |

Dátum: Szeged, 2024. 10. 06.

résztvevő aláírása